**Sunt... eşti...**

*Ștefan Doroftei Doimneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă legăn în vânt

Pe val de cuvânt

Îmi leg dorul frânt

De visul tău sfânt...

Sunt frunză în vânt.

Te-aşez sus pe gând

Şi fierb atunci când

Îţi scriu câte-un rând

Noi foi ucigând...

Călău îs de gând.

Scutur pe strună

Visul ce-adună

Dorul ce tună

Să mă răpună...

Fir eşti de strună.

Îmi torn peste frig

Cuvinte şi strig,

În pietre mă-nfig

Să vii te exig...

Mi-e dor şi mi-e frig.

Din muguri de brazi

Pe braţe îmi cazi

Îţi torn mâine-n azi

Ca-n mine să arzi...

Eşti cetină-n brazi.

Adorm în scântei

Pe creste de stei

Şi-n floare de tei

Şi-n turn de coştei...

Eşti vis cu scântei.

25.05.2019